OpenLLM-France/wikimedia huggingface dataset:
# Ugatz-ziza handi

Ugatz-ziza handia (Melanoleuca grammopodia) Melanoleuca generoko onddo espezie bat da. Melanoleuca exscissa delakoak baino kalitate handixeagoa du, baina testura hutsala du. Beste Melanoleuca batzuekin nahas daiteke, denak jangarriak.

## Deskribapena

Kapela: 6 eta 20 cm arteko diametrokoa, hasieran ganbil-konikoa, gero ia laua, erdian oso nabarmena den titi batekin. Itxura hezekoa, higrofanoa, Ile gabea, gris-arre kolorekoa, ilunagoa edo argiagoa, zurbilduaz eguraldi lehorrarekin, gaztetan ertza bilduta egoten da.
Orriak: Lehenbizi zurixkak, gero ilunagoak, estu, itsatsiak, dekurrente samarrak, batzuetan zahartzean.
Orri dekurrenteak: Hanka ukitzeaz gain behera jarraitzen duten orriak.
Hanka: Lehenengo betea, gero barnehutsa, luzea, liraina, haritsua, biguna, askotan goian mehetua, luzetara ildaskatua, zuntz txiki arreekin.
Haragia: Zurixka edo zertxobait arreska, harroa, usain sendokoa eta zapore leunekoa.
Etimologia: Melanoleuca terminoa grekotik dator, beltza esan nahi duen "mélas" hitzetik eta zuria esan nahi duen "leuko" hitzetik. Grammopodia epitetoa ere grekotik dator, "gramma" esan nahi duen hitzetik eta oin esan nahi duen "podos" hitzetik. Oin ildaskatua duelako.

## Jangarritasuna

Nahiko ona. Oina kendu egin behar zaio, gogorra eta larrukara da.

### Nahasketa arriskua

Melanoleuca subbrevipes delakoarekin, kapelaren tamaina antzekoa du, baina hanka askoz motzagoa du. Melanoleuca decembris espeziearekin ere bai, honek txapel marroi iluna du eta orri horixkak.

## Sasoia eta lekua

Nahiko ohikoa udaberrian, udan eta udazkenean, belardietan, larreetan eta basoetako soilguneetan, ez da oso ugaria izaten.

### Banaketa eremua

Europa, Ipar Amerika, Errusia, Japonia eta Turkia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 225 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 246 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 315 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 164 or. ISBN 84-282-0865-4..

## Kanpo estekak

* Datuak: Q10536838
* Multimedia: Melanoleuca grammopodia / Q10536838
# Ugatz (argipena)

Ugatz izenak bi adiera ditu:
* Ugatz (anatomia): ugaztun emeen guruin esne-jariatzailea,.
* Ugatz (hegaztia): falkonidoen ordenako hegazti falkoniformea.

## Ikus, gainera

* Ugatza: Diman (Bizkaia) dagoen mendilerroa.

## Erreferentziak

* ↑ Harluxet Hiztegi Entziklopedikoa
# Ugatxako mendi-oinak

Ugatxa Eskuagatxeko mendilerroaren mendi-oinak dira, Bizkaian eta Urkiolako natura parkearen kanpoan kokatuta daudela.
Bere punturik altuena Iguengana mendia da, 694 metrorekin.

## Mendiak

* Iguengana edo Iñungane, 694 m 43°08′09″N 2°42′08″W﻿ / ﻿43.1359148°N 2.7023158°W﻿ / 43.1359148; -2.7023158
* Irindiobeiti, 666 m 43°07′43″N 2°41′40″W﻿ / ﻿43.1286177°N 2.6943476°W﻿ / 43.1286177; -2.6943476
* Ganeko Pagoeta, 634 m 43°08′00″N 2°42′23″W﻿ / ﻿43.1334128°N 2.7063240°W﻿ / 43.1334128; -2.7063240
* Basabil, 596 m 43°07′42″N 2°42′41″W﻿ / ﻿43.1282111°N 2.711392°W﻿ / 43.1282111; -2.711392
* Garaio, 574 m 43°07′12″N 2°43′05″W﻿ / ﻿43.1201051°N 2.7179698°W﻿ / 43.1201051; -2.7179698
* Bargondiko Atxa, 533 m 43°07′45″N 2°43′44″W﻿ / ﻿43.1292815°N 2.7289291°W﻿ / 43.1292815; -2.7289291
* Baltzolamendi, 506 m 43°07′36″N 2°43′37″W﻿ / ﻿43.1266552°N 2.7268528°W﻿ / 43.1266552; -2.7268528
* Usuku, 506 m 43°07′17″N 2°42′21″W﻿ / ﻿43.1215069°N 2.7058034°W﻿ / 43.1215069; -2.7058034
* Ganaundi, 493 m 43°07′23″N 2°42′11″W﻿ / ﻿43.1230058°N 2.7031496°W﻿ / 43.1230058; -2.7031496
* Urrustei, 429 m 43°07′10″N 2°43′23″W﻿ / ﻿43.1194703°N 2.7231827°W﻿ / 43.1194703; -2.7231827
* Kobegane, 428 m 43°07′22″N 2°43′26″W﻿ / ﻿43.1227308°N 2.7238216°W﻿ / 43.1227308; -2.7238216
* Uriarteku Zerradurea, 391 m 43°07′36″N 2°44′24″W﻿ / ﻿43.1266777°N 2.7399069°W﻿ / 43.1266777; -2.7399069
* Katuoskilleta, 260 m 43°08′24″N 2°44′37″W﻿ / ﻿43.1400582°N 2.7434899°W﻿ / 43.1400582; -2.7434899

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendi-oinak Ugatxako mendi-oinak (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q56837403
# Ugatz-ziza arrunt

Ugatz-ziza arrunta edo Ugatz-ziza iluna (Melanoleuca melaleuca) Tricholomataceae familiako onddo espezie bat da.
Testura zakarra, haragi ez oso fina, aroma ahula eta zapore meleka du. Gaztelan patata gisatuen ongailu gisa, haragi gorrien hornigai gisa eta kalitate handiagoko beste espezie batzuekin nahastuta erabili izan da.

## Deskribapena

Kapela: 4 eta 8 (10) cm arteko diametrokoa, hemisferikoa, gero ganbila, azkenean lau samarra eta beti titi batekin disko-eremuan. Ertza kurbatutik laura eta txapela baino argiagoa. Azala zertxobait higrofanoa, leuna eta ilegabea; marroi-grisaxka kolorekoa eta marroi-beltzaxka hezetasunean, eta eguraldi lehorrarekin zurbiltzeko eta distiratzeko joerarekin.
Orriak: Sinuatuak, estu eta orritxoekin noizean behin; kolore zurixkakoak eta batzuetan zahartzean krema kolorekoak,
Hanka: 6 - 8 (10) x 0,5 - 1 cm, fistulosoa, zilindrikoa, oinarri subbulbosoarekin eta goi furfurazeoarekin; zurixka eta luzetara okre koloreko zuntzekin, oinarrirantz estuago eta itxura ilunagoa ematen diote,
Haragia: Lodia, haritsua oinean, zurixka, baina krema kolorekoa helduaroan, Usaina eta zaporea hautemanezinak edo fungikoak.
Etimologia: Melanoleuca terminoa grekotik dator, beltza esan nahi duen "mélas" hitzetik eta zuria esan nahi duen "leuko" hitzetik.

## Jangarritasuna

Erdipurdiko jangarria.

### Nahasketa arriskua

Antzeko beste Melanoleuca espezie batzuekin nahas daiteke, horiek guztiek bereizteko mikroskopioa hartu beharra dago.

## Sasoia eta lekua

Udaberrian eta udazkenean. Hostozabal eta koniferoen basoen soilguneetan edo ertzetan hazten da.

### Banaketa eremua

Asia, Afrika, Europa, Ipar Amerika, Ozeania.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 246 or. ISBN 978-84-617-0196-4..
* ↑ (Gaztelaniaz) Bauer Carlo Alberto. (1982). Los Hongos de Europa. Ediciones Omega, S. A., Barcelona, 119 or. ISBN 84-282-0666-X..
* ↑ (Gaztelaniaz) Lotina, Roberto.. (1985). Mil setas ibericas. Diputacion foral de vizcaya, 309 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona,, 164 or. ISBN 84-282-0253-6 (T.I). ISBN: 84-282-0538-8 (O.C.)..

## Kanpo estekak

* Datuak: Q6811485
* Multimedia: Melanoleuca melaleuca / Q6811485
# Ugatz-ziza hankalabur

Ugatz-ziza hankalaburra (Melanoleuca brevipes) Melanoleuca generoko onddo espezie bat da.
Kalitate gastronomiko kaskarreko jangarria. Generoa ezagutzea nahiko erraza da, oso itxura bereizgarria dutelako, baina Melanoleuca generoaren barruan sailkapen zuzena egitea zailagoa da.

## Deskribapena

Kapela: 8 eta 10 (14) cm arteko diametrokoa, ganbila, gero lau samarra, batzuetan erdia hondoratua, eta beti titi baxuarekin disko-eremuan. Ertz kurbatua, uhindua eta flexuosoa. Azala higrofano samarra, leuna, matea eta zetaduna; beix-arrexka kolorekoa, erdialdean ilunagoa eta eguraldi lehorrarekin zurbiltzeko joerarekin.
Orriak: Subadnatatik sinuosora edo subdekurrenteetara eta estu; krema kolore argikoak, eta gero grisak, distira lila-moreekin.
Hanka: 3 - 5 (6,5) x 0,8 - 2 (2,5) cm-koa, zilindrikoa, motza, fistulosoa, oinarri subbulbosoa duena eta sarritan eszentrikoa; txapelaren kolorekoa, eta luzetarako fibrila okre-antzeko kolorekoekin estalia eta batzuetan goian gris-biolazeo kolorekoa,
Haragia: Trinkoa, haritsua oinarena eta zurixka; perretxiko usainekoa eta zapore garratz-astrigentekoa.
Etimologia: Melanoleuca terminoa grekotik dator, beltza esan nahi duen "mélas" hitzetik eta zuria esan nahi duen "leuko" hitzetik. Brevipes epitetoa berriz latinetik dator, laburra esan nahi duen "brevis" hitzetik eta oin esan nahi duen "pes" hitzetik. Bere oinaren tamaina adierazten du.

## Jangarritasuna

Erdipurdiko jangarria

### Nahasketa arriskua

Txapelaren diametroaren erdia ozta-ozta neurtzen duen oinagatik erraz antzematen da. Nahiz eta Malanoleuca grammopodia, Melanoleuca Melanoleuca, Melanoleuca exscissa , Melanoleuca luscina era Melanoleuca turrita espeziekin nahas litekeen; denak antzekoak, baina hanka luzeagokoak.

## Sasoia eta lekua

Udaberritik udazkenera hazten da, larreetan eta bide bazterretan, lorategietan, parkeetan eta mendiko pistetan.

### Banaketa eremua

Europa, Ipar Amerika, Errusia, Japonia, Txile, Uzbekistan eta Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Palacios Quintano Daniel.. (2014). Disfrutando con las setas. Leitzaran, Grafikak S.L. Andoain, Gipuzkoa, 244 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 337 or. ISBN 84-282-0253-6 (T.I). ISBN: 84-282-0538-8 (O.C.)..

## Kanpo estekak

* Datuak: Q10572494
* Multimedia: Melanoleuca brevipes / Q10572494
# Ugastegi

Ugastegi Aretxabaletako (Gipuzkoa) baserri auzo bat da Goroeta elizateari dagokiona.

## Deskribapena

Urkulu errekaren sorburuan dago Aretxabaleta eta Oñati arteko udalerrien mugan. Mendiaren lepoan, auzoaren puntu gorenean Santikurutz baseliza aurkitzen da, 750 metrotako altueran.

## Ondasun nabarmenak

* Santikurtz baseliza
* Ugastegi VII haitzuloa

## Erreferentziak

* ↑ (Gaztelaniaz) «La ermita de Santikurutz, en el collado de Ugastegi» El Diario Vasco 2014-02-27 (Noiz kontsultatua: 2020-06-14).
* ↑ «'Ugastegi aldetik' Loramendik antolatutako hamargarren ibilbidea - Aretxabaleta» Goiena.eus (Noiz kontsultatua: 2020-06-14).
* ↑ «Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2020-06-14).

## Kanpo estekak

* Datuak: Q96276897
# Ugazaben elkarte

Ugazaben elkartea edo patronala langileak kontratatzen dituzten ugazaba edo patroiak elkartzen dituen elkartea da, maiz jarduera ekonomiko baten baitan eratutakoa, sektoreko enplegu-baldintzak adostu eta sindikatuekin harremanak bideratzea helburu duena.

## Hego Euskal Herrian eta Espainian

Espainian, Sindikatuetan Elkartzeko Eskubideari buruzko 19/1977 Legean arautu denez, enpresaburuen interes ekonomiko eta sozialak defendatzeko eratutako elkarteak dira ugazaben elkarteak.
Sailkapena ordezkaritza eremu bateko enpresa kopuruaren eta enpresa horietan lan egiten duten langile kopuruaren araberakoa izaten da, betiere, langile eta enpresaburuen kopuruak parekoak badira:
* Estatu osoan, enpresaburuek enplegatutako langileen gutxienez % 10 biltzen duten erakundeak.
* Autonomia-erkidegoaren barruan, enpresaburuek enplegatutako langileen gutxienez % 15 biltzen duten erakundeak.
Hego Euskal Herriko enpresaburuen elkarteak dira SEA (Araban), AEREBIZ (Bizkaian), ADEGI (Gipuzkoan) eta CEN (Nafarroa Garaian).

## Kanpo estekak

* Datuak: Q627272
* Multimedia: Employers' organizations / Q627272
# Vali

    Artikulu hau eskandinaviar jainkoari buruzkoa da; gobernadore musulman gaitzat duena beste hau da: «Vali (Islam)»
Vali eskandinaviar mitologiako jainko bat da, Odin jainkoa eta Rind erraldoiaren semea, eta ia ez da aipatzen Ragnaröka baino lehen. Ez zen jainko tradizional bat izan, baizik eta eskaldoen asmakari bat. Höðrretaz mendekatu zen, hau su baten gainean jarriz, honek Baldur hil izanagatik.

## Erreferentziak

* ↑ Dronke, Ursula (1997). The Poetic Edda : Volume II : Mythological Poems. Oxford: Clarendon Press.

## Kanpo estekak

* Datuak: Q846981
* Multimedia: Váli / Q846981
# Valice

Valice Eslovakiako udalerri bat da, Rimavská Sobotako barrutian kokatuta. 5,34 km²ko azalera du eta 317 biztanle 2017ko datuen arabera.

## Historia

Idatzizko lehen aipamena 1247. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q510103
* Multimedia: Valice / Q510103
# Valier (Montana)

Valier Montanako herri bat da. Pondera konderrian kokatua dago. 2010ean 509 biztanle zituen, 2,38 kilometro koadrotan banatuta.

## Ikus, gainera

* Pondera konderria

## Kanpo estekak

* Datuak: Q958777
# Valier (Illinois)

Valier Illinoiseko herri bat da. Franklin konderrian kokatua dago. 2010ean 669 biztanle zituen, 2,91 kilometro koadrotan banatuta.

## Ikus, gainera

* Franklin konderria

## Kanpo estekak

* Datuak: Q2490683
* Multimedia: Valier, Illinois / Q2490683
# Valinda (Kalifornia)

Valinda Ameriketako Estatu Batuetako erroldak esleitutako leku bat da. Los Angeles konderrian dago, Kalifornia estatuan. 22.437 biztanle ditu, 5,216614 kilometro koadroko azaleran banatuta.

## Ikus, gainera

* Los Angeles konderria

## Kanpo estekak

* Datuak: Q1309443
# Vali (Islam)

    Artikulu hau gobernadore musulmanari buruzkoa da; eskandinaviar jainko gaitzat duena beste hau da: «Vali»
Valia (arabieraz والي wāli) zenbait estatu musulmanetan, probintzia edo eskualde bateko gobernadorea da. Bere ardurapean dagoen unitate administratiboak valierri du izena.
Emirrak edo kalifak izendatua, Al-Andalusen administrazio zibila zuen ardurapean eta buruzagi militarrak edo caid izendatzen zituen.
Otomandar Inperioan sultanak izendatzen zuen bere probintziak gobernatzeko. Egun oraindik titulua erabiltzen da: Aljerian bere 48 probintzia gobernatzen dituzte, Marokon bere 16 eskualde, Irango Lorestan probintziaren gobernadoreak titulu hori dakar, eta abar.

## Erreferentziak

* ↑ Harluxet Hiztegi Entziklopedikoa. Vali. .
* ↑ Harluxet Hiztegi Entziklopedikoa. Valierri. .

## Kanpo estekak

* Datuak: Q12087689
# Valierri

Valierri (arabieraz: ولاية‎, wilāya, pluralez wilāyat, wilayat; urduz eta persieraz: ولایت‎, velâyat; turkieraz: vilayet) herrialde musulman batzuen azpibanaketa administratiboa da. Kalifa-herriko eta Otomandar Inperioko antzinako probintzien izena zen. Hitza "probintzia" moduan itzuli ohi da, eta baita "gobernazio" moduan ere. W-l-i arabiar hitzetik dator, euskaraz "gobernatu" esan nahi duena: Vali (wāli) batek valierria gobernatzen du. Valierriak, kalifa-herriaren azpian izanda ere, ia subiranoak ziren.
Herrialde askotan daude valierriak, hala nola Aljerian, Marokon, Tunisian, Sudanen, Omanen eta Mendebaldeko Saharan.

## Erreferentziak

* ↑ Harluxet Hiztegi Entziklopedikoa. Valierri. .

## Kanpo estekak

* Datuak: Q19576
# Valignat

Valignat Frantziako udalerri bat da Allier departamenduan dagoena, Auvernia-Rodano-Alpeak eskualdean. 2013an 84 biztanle zituen.

## Demografia
### Biztanleria

2007an Valignat udalerrian erroldatutako biztanleak 69 ziren. Familiak 32 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren eta 4 seme-alabarik gabeko bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 55 etxebizitza zeuden, 34 familiaren etxebizitza nagusia ziren, 13 bigarren erresidentzia ziren eta 8 hutsik zeuden. 54 etxeak ziren eta 1apartamentu bat zen. 34 etxebizitza nagusietatik 22 bere jabearen bizilekua ziren, 11 alokairuan okupaturik zeuden eta 1 doan lagata zegoen; 4 etxek bi gela zituzten, 7 etxek hiru zituzten, 5 etxek lau zituzten eta 18 etxek bost zituzten. 24 etxek euren parking plaza propioa zuten azpian. 17 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Valignat udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 4 | 65-69 | 0 |
| 0 | 60-64 | 8 |
| 0 | 55-59 | 0 |
| 4 | 50-54 | 4 |
| 8 | 45-49 | 4 |
| 4 | 40-44 | 4 |
| 4 | 35-39 | 0 |
| 0 | 30-34 | 0 |
| 0 | 25-29 | 0 |
| 4 | 20-24 | 0 |
| 4 | 15-19 | 8 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 44 ziren, horien artean 34 aktiboak ziren eta 10 inaktiboak ziren. 34 pertsona aktiboetatik 27 lanean zeuden (13 gizon eta 14 emakume) eta 7 langabezian zeuden (4 gizon eta 3 emakume). 10 pertsona inaktiboetatik 4 erretiraturik zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 ostalaritza eta jatetxe enpresa zen eta 1 informazio eta komunikazio enpresa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q244964
* Multimedia: Valignat / Q244964
# Bracadale

Bracadale, Eskoziako gaeleraz: Brácadal, Eskoziako Highland eskualdeko herri eta parrokia bat da, Skye eta Lochalsh barrutian. Skye uhartean dago, Portree udalerriaren hego-mendebaldean.

## Kanpo estekak

* Datuak: Q2258259
* Multimedia: Bracadale / Q2258259
# Braccoita

Braccoita mineral bat da.

## Ezaugarriak

Braccoita elementu kimiko mineralaren formula kimikoa hau da: ${\ce {NaMn2+5[Si5As5+O17(OH)](OH)}}$. Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Braccoite: Mineral information, data and localities.» www.mindat.org (Noiz kontsultatua: 12-05-2019).
# Brabos

Brabos Ávilako udalerria da.
2009ko urtarrilaren 1eko erroldaren arabera 60 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1606658
* Multimedia: Brabos / Q1606658
# Brabsterdorran

Brabsterdorran, Eskoziako Highland eskualdeko eremu bat da, Bower parrokian, eta Caithness barrutian.

## Kanpo estekak

* Datuak: Q4953184
# Bracca

Bracca Italiako udalerri bat da. Bergamoko probintzian kokatuta dago, Lombardia eskualdean. 723 biztanle ditu, 5,47 kilometro koadroko azaleran banatuta.

## Mugakideak

Braccak honako udalerri hauekin egiten du muga:
Costa Serina Algua San Pellegrino Terme Zogno

## Kanpo estekak

* Datuak: Q99983
* Multimedia: Bracca / Q99983
# Bracciano

Bracciano Italiako udalerri bat da. Erromako probintzian kokatuta dago, Lazio eskualdean. 18.380 biztanle ditu, 143,06 kilometro koadroko azaleran banatuta.

## Mugakideak

Braccianok honako udalerri hauekin egiten du muga:
Anguillara Sabazia Cerveteri Manziana Tolfa Trevignano Romano Bassano Romano Oriolo Romano Sutri

## Kanpo estekak

* Datuak: Q241791
* Multimedia: Bracciano / Q241791
# Bracebridge Heath

Bracebridge Heath, Ingalaterrako ekialdean dagoen udalerri bat da, Lincolnshire konderrian.
2011n 5.656 biztanle zituen.
* Datuak: Q4953229
* Multimedia: Bracebridge Heath / Q4953229
# Braceville (Illinois)

Braceville Illinoiseko herri bat da. Grundy konderrian kokatua dago. 2010ean 793 biztanle zituen, 7,27 kilometro koadrotan banatuta.

## Ikus, gainera

* Grundy konderria

## Kanpo estekak

* Datuak: Q2491093
# Bracara Augusta

Bracara Augusta Portugalgo iparraldean dagoen Braga hiriko erromatar izena da.

## Historia

Augusto enperadoreak aurreko herrixka indigena baten gainean sortu zuen k.a. 16an, eskualdea behin betiko baketu ondoren. Hasieran Transduriana probintzia iragankorrean eta gero Tarraconensisen barruan sartu zuten.
Iturri batzuen arabera- Plinio eta Ptolomeo- brakariar tribu zeltaren hiriburua zen eta haiengandik hartuko zuen bere izena.
Flaviarren garaian, Bracara Augustak udal estatutua jaso zuen eta conventus baten egoitza bilakatu zen, Conventus Bracarensis izenekoarena hain zuzen ere. Garai haietan eskualde zabal batean funtzio administratiboak izan zituen.
Dioklezianoren erreformaz geroztik, Gallaecia probintzia berriko hiriburu izatera pasa zen. Une honetan jada apezpikuaren egoitza zen.
V. mendearen hasieran, inbaditzaile sueboek hiria hartu zuten eta baita euren erresumako hiriburu bezala ere aukeratu zuten. 585ean Leovigildok Bisigodoen Erresumarako konkistatu zuen.

## Aztarnategia

Egun, erromatar hiritik, eraikin batzuen hondakinak kontserbatzen dira. Santiagoren Seminarioko klaustroan egindako indusketetan, zutabe hondarrak zituen gela handi bat aurkitu zuten, erdian mosaikoz apaindutako igerileku bat zuena. Ziur asko, bainuetxe edo instalazio termal baten zati izan zen. Universidade do Minhok eginiko indusketetan, terma batzuk aurkitu zituzten. Fonte do Indoloko eremuan, egungo Raio kalean eta erromatar hiriaren antzinako perimetrotik kanpo, Tongoenabiagus jainkoari sagaratutako eraikin erlijioso bat egongo zen.

## Erreferentziak

* ↑ (Portugesez) Sousa Morais, Rui Manuel Lopes de. Autarcia e Comércio em Bracara Augusta no período Alto-Imperial: contribuição para o estudo económico da cidade. .

## Kanpo estekak

* Datuak: Q3331867
* Multimedia: Bracara Augusta / Q3331867
# Braceville udalerria, Grundy konderria

Braceville udalerria Ameriketako Estatu Batuetako Illinois estatuko udalerri bat da, Grundy konderrian. Azken zentsuaren arabera 6.463 biztanle zituen, 18.08 milia karratu (46.8 km$^2$) eremuan.

## Ekonomia

2020ko zentsuaren arabera, Braceville udalerrian 2386 etxebizitza zeuden. Per capita diru-sarrerak 35.883 estatubatuar dolar ziren.

## Kanpo estekak

* Datuak: Q4953254
# Borex

Borex Suitzako udalerria da. Vaud kantonamenduan dago, Nyon barrutia barrutian. 2014an 1,133 biztanle zituen 2,01 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q52270
* Multimedia: Borex / Q52270